**Restricții de circulație pe perioada Festivalului Sighișoara Medievală 2022**

Municipiul Sighișoara informează că, în conformitate cu prevederile Hotărârii Consiliului Local Sighișoara nr. 141/30.06.2022 privind aprobarea Regulamentului de organizare și desfășurare a Festivalului Sighișoara Medievală 2022, în perioada 28 iulie – 1 august 2022 circulația autovehiculelor va fi restricționată, în perimetrul de desfășurare a Festivalului Sighișoara Medievală 2022, prin instituirea de baraje, după cum urmează:

* **Cetatea Medievală;**
* **Piața Octavian Goga**, de la intersecția cu str. Morii (intrare în parcarea SIGMA) până la intersecția cu str. 1 Decembrie 1918.

În data de **29 iulie 2022,** în intervalul **18.45-19.45,** circulația autovehiculelor va fi restricționată pe str. 1 Decembrie 1918 – str. Hermann Oberth - Piața Hermann Oberth, pentru Parada de deschidere a festivalului.

De asemenea, începând cu data de 28 iulie 2022, ora 06.00, pe str. Morii se va institui sens unic, cu intrare prin spatele magazinului Sigma și ieșire în E60, din parcarea Sigma, pe lângă Hotelul Double Tree by Hilton Sighișoara-Cavaler.